สเตอร์ลิง คิดหนักต่อสัญญา หงส์ เหตุร่วงชปล.
สำนักข่าวต่างประเทศรายงานเมื่อวันที่ 11 ธ.ค. ราฮีม สเตอร์ลิง ปีกตัวเก่งทีม หงส์แดง ลิเวอร์พูล สโมสรดังประจำพรีเมียร์ลีก อังกฤษ ออกอาการลังเลที่จะต่อสัญญาฉบับใหม่ หลังจากที่ทีมเพิ่งตกรอบ ยูฟ่า แชมเปียนส์ลีก,จากรายงานของ เดลีเมล สื่อดังของอังกฤษ ระบุว่าสโมสรดังถิ่นเมอร์ซีไซด์ ได้ยื่นข้อเสนออย่างไม่เป็นทางการให้กับแข้งทีมชาติอังกฤษเป็นสัญญา 5 ปี พร้อมอัพค่าเหนื่อยเพิ่มเป็น 70,000 ปอนด์ ( ราว 3.6 ล้านบาท) ต่อสัปดาห์ แต่ยังตกลงกันไม่ได้เนื่องจากนักเตะมีอาการลังเลเรื่องอนาคต,เป็นที่เชื่อกันว่า สเตอร์ลิง เป้าการเสริมทัพของ เรอัล มาดริด ต้องการจะอยู่กับทีมที่ได้ไปแชมเปียนส์ลีกในฤดูกาลหน้า ซึ่งในซีซั่นนี้ ลิเวอร์พูล ยุติเส้นทางไว้ที่รอบแบ่งกลุ่มหลังเปิดบ้านเสมอกับ บาเซิล 1-1 ในเกมนัดสุดท้ายส่งผลให้จบในอันดับที่ 3 ของกลุ่มต้องไปเล่น ยูโรปา ลีก รอบ 32 ทีมแทน,ส่วนสถานการณ์ในลีกของ หงส์แดง ตอนนี้ก็ยังค่อนข้างจะลุ้นท็อปโฟร์ลำบาก ซึ่งคาดกันว่าในอีกไม่กี่สัปดาห์ข้างหน้า สเตอร์ลิง จะตัดสินใจว่าจะต่อสัญญาหรือไม่.
ราฮีม สเตอร์ลิง ปีกตัวเก่งทีม หงส์แดง ลิเวอร์พูล ออกอาการลังเลที่จะต่อสัญญาฉบับใหม่ หลังจากที่ทีมเพิ่งตกรอบ ยูฟ่า แชมเปียนส์ลีก
พรีเมียร์ลีก,อังกฤษ,ยูฟ่า แชมเปียนส์ลีก,หงส์แดง,ลิเวอร์พูล,ราฮีม สเตอร์ลิง,ข่าวกีฬา